Ka hoki wōku mahara e Te Māngai o Te Whare, ki te taima o Te Minita, Tā Apirana Ngata. I te kotahi rau tau o Te Tiriti o Waitangi ko tana ōhāki ki te iwi o Ngāpuhi "he iwi ngaro a Ngāpuhi, korekau he tangata tārai waka, korekau he kaiwhākairo". Nā, kātahi ka rikarika mārika nei a Ngāpuhi. Ka tukuna atu ngā tamaiti, ngā mokopuna ki Te Puia, ki roto i ngā ringaringa atawhai o te hunga e noho mai nei. Mā rātou hei tiaki, hei poipoia, hei ropiropi i ngā tini o Ngāpuhi ka uru atu ki roto i tēnei whare wānanga mārika rawa atu. Nō reira, e mihi atu ana ahau ki a rātou. Ko tētahi o aua tohunga whakairo, anā, tōku pāpā rā, Te Wārahi Hetaraka, nānā tēnei [Inaudible] i poipoia ki roto i ngā tau. 